cyanic-selkie/wikianc huggingface dataset:
১৬২৭
জানুয়ারি-মার্চ
২৫ জানুয়ারি - রবার্ট বয়েল, আধুনিক রসায়নের সহ-প্রতিষ্ঠাতা।(মৃত্যু-৩১ ডিসেম্বর ১৬৯১)
ক্ষেপণবিজ্ঞান
ক্ষেপণবিজ্ঞান বলতে বলবিজ্ঞানের একটি শাখাকে বোঝায় যেখানে প্রক্ষিপ্ত বস্তুর (প্রাস) উৎক্ষেপণ, উড্ডয়নকালীন আচরণ এবং এর অভিঘাতের ফলাফল অধ্যয়ন করা হয়। প্রক্ষিপ্ত বস্তুগুলির মধ্যে পাল্লাযুক্ত অস্ত্রে ব্যবহৃত গোলাবারুদ বা যুদ্ধোপকরণ যেমন গুলি, পথনির্দেশনাহীন বোমা, রকেট, ইত্যাদি বিশেষভাবে উল্লেখযোগ্য। অন্য ভাষায়, অভীষ্ট কর্মদক্ষতা অর্জনের লক্ষ্যে প্রক্ষিপ্ত বস্তু নকশাকরণ ও এগুলির গতি বৃদ্ধিকরণের বিজ্ঞান বা কলাই হলো ক্ষেপণবিজ্ঞান।
একটি নিক্ষেপী বস্তু বলতে ভরবেগবিশিষ্ট একটি অবাধে গতিশীল বস্তুকে বোঝায় যার উপরে বেশ কিছু বল কাজ করতে পারে, যেমন বন্দুকের নলের ভেতরে উচ্চচাপযুক্ত গ্যাস কর্তৃক কিংবা প্রচালক নলমুখ কর্তৃক প্রযুক্ত বল, বন্দুক বা কামানের নলমধ্যস্থ ঘূর্ণন বলের (রাইফেলিং বল) কারণে সৃষ্ট উল্লম্ব বল, এবং উড্ডয়নের সময় অভিকর্ষ বল ও বায়ুর পিছুটান বল।
একটি নিক্ষেপী ক্ষেপণাস্ত্র বলতে এমন এক ধরনের ক্ষেপণাস্ত্রকে বোঝায় যেটি তার শক্তিচালিত উড্ডয়নের শুধুমাত্র তুলনামূলকভাবে সংক্ষিপ্ত প্রারম্ভিক দশাতে পথনির্দেশনা লাভ করে এবং এর গতিপথের পরবর্তী পর্যায়গুলিতে চিরায়ত বলবিজ্ঞানের সূত্রগুলি মেনে চলে। এর বিপরীতে একটি গতিনিয়ন্ত্রিত ক্ষেপণাস্ত্রকে (ক্রুজ মিসাইল) সেটির শক্তিচালিত উড্ডয়নের সময় একটি স্থির-ডানাযুক্ত উড়োযানের মতো বায়ুগতিবৈজ্ঞানিক উপায়ে পথনির্দেশনা প্রদান করা হয়।
ইতিহাস এবং প্রাক-ইতিহাস
৬৪,০০০ বছর আগেকার পাথরের আগাযুক্ত প্রক্ষেপের প্রাচীনতম প্রমাণ পাওয়া গেছে বর্তমান দক্ষিণ আফ্রিকার সিবুডু গুহ থেকে। এই ধরনের অস্ত্র ধনুক দ্বারা চালিত হতেও পারে বা নাও হতে পারে (যেমন অ্যাটলাট)।
তীর ছুঁড়তে ধনুকের ব্যবহারের প্রাচীনতম নিদর্শনগুলি প্রায় ১০,০০ বছর আগেকার; কিছু পাইনকাঠের তীর পাওয়া গেছে হামবুর্গের উত্তরে আহরেন্সবুর্গ উপত্যকায়। তাদের গোড়ায় অগভীর খাঁজ ছিল। তার থেকে বোঝা যায় যে তাদের একটি ধনুক থেকে ছোঁড়া হয়েছে। এখন পর্যন্ত উদ্ধার হওয়া প্রাচীনতম ধনুকটি প্রায় ৮,০০০ বছর পুরানো। এটি পাওয়া গেছে ডেনমার্কের হোমগার্ড জলাশয়ে।
মনে করা হয় আমেরিকাতে তীরন্দাজি এসেছিল প্রায় ৪,৫০০ বছর আগে এবং সেটি এনেছিল সুমেরু অঞ্চলীয় কানাডা এবং গ্রিনল্যান্ডের প্রথম মানব বাসিন্দারা।
বন্দুক হিসাবে চিহ্নিত অস্ত্রের প্রথম ব্যবহার দেখা গিয়েছিল চীনে প্রায় ১০০০ খ্রিস্টাব্দে। এর প্রযুক্তিটি দ্বাদশ শতাব্দীর মধ্যে এশিয়ার বাকী অংশে এবং ১৩শ শতাব্দীর মধ্যে ইউরোপে ছড়িয়ে পড়ে।
'ব্যালিস্টিক' শব্দটি গ্রিক শব্দ βάλλειν ব্যালেইন থেকে এসেছে, যার অর্থ "নিক্ষেপ"
প্রক্ষেপণ
প্রক্ষেপ হল কোন স্থানে (শূন্যস্থান অথবা তা নয়) বল দ্বারা প্রক্ষিপ্ত কোনও বস্তু। যদিও স্থানের মধ্য দিয়ে গতিতে থাকা যে কোনও বস্তুকেই (উদাহরণস্বরূপ একটি নিক্ষিপ্ত বেসবল) প্রক্ষিপ্ত বলা যায়, এই শব্দটি দিয়ে সাধারণত একটি ব্যাপ্তিযুক্ত অস্ত্র বোঝায়। প্রক্ষেপণের উড়ান পথ বিশ্লেষণ করতে গাণিতিক গতির সমীকরণসমূহ ব্যবহৃত হয়।
প্রক্ষেপণগুলির উদাহরণের মধ্যে রয়েছে বল, তীর, গুলি, কামানের গোলা, রকেট, ইত্যাদি।
ছোঁড়া
ছোঁড়া অর্থ হল হাত দিয়ে একটি প্রক্ষেপণকে নিক্ষেপ করা। যদিও কিছু অন্যান্য প্রাণী ছুঁড়তে পারে, তবুও উচ্চতর নৈপুণ্য এবং ভাল সময় জ্ঞানের কারণে মানুষ অস্বাভাবিকভাবে ভাল ছুঁড়তে পারে, এবং বিশ্বাস করা হয় যে এটি একটি বিবর্তিত বৈশিষ্ট্য। ২০ লক্ষ বছর আগেকার মানুষেরও হাতে করে ছোঁড়ার প্রমাণ পাওয়া গেছে। অনেক ক্রীড়াবিদের মধ্যেই ছোঁড়ার বেগ প্রতি ঘণ্টায় ৯০ মাইল দেখা গেছে। শিম্পাঞ্জি যে গতিতে ছুঁড়তে পারে এটি তার থেকে অনেক বেশি, শিম্পাঞ্জির বেগ প্রায় প্রতি ঘণ্টায় ২০ মাইল। যতক্ষণ না কোনও বস্তুকে ছোঁড়া হচ্ছে, ততক্ষণ এই ক্ষমতা, মানবের কাঁধ পেশী এবং টেন্ডনের স্থিতিস্থাপকতা সংরক্ষণ করার ক্ষমতা প্রতিফলিত করে।
গুলতি
একটি গুলতি হল একটি প্রক্ষেপণ অস্ত্র। সাধারণত একটি ভোঁতা প্রক্ষেপণ, যেমন একটি পাথর বা কাদামাটি নিক্ষেপ করতে ব্যবহৃত হয় যেটিকে বলা যায় "স্লিং-বুলেট"।
একটি গুলতির দুটি দৈর্ঘ্যের দড়ির মাঝখানে একটি ছোট কাঠামো বা থলি থাকে। গুলতির পাথর ঐ থলিতে রাখা থাকে। মাঝের আঙুল বা বৃদ্ধাঙ্গুষ্ঠটি একটি দড়ির শেষে একটি ফাঁসের মধ্যে স্থাপন করা হয়, এবং অন্য দড়ির শেষে বৃদ্ধাঙ্গুষ্ঠ এবং তর্জনীর মাঝখানে একটি হাতল রাখা হয়। এরপর গুলতিটিকে দুলিয়ে সঠিক সময়ে হাতলটি ছেড়ে দেওয়া হয়। এর ফলে প্রক্ষেপণটি মুক্ত হয়ে লক্ষ্যের দিকে উড়ে যায়।
ধনুক
একটি ধনুক হল নমনীয় উপাদানের একটি কাঠির টুকরা যেটি তীর নামে পরিচিত বায়ুগতিসংক্রান্ত প্রক্ষেপণগুলি নিক্ষেপ করে। একটি তন্তু এর দুই প্রান্তে বাঁধা হয় এবং যখন তন্তুটি পেছনে টানা হয়, কাঠির প্রান্তটি বক্র হয়ে যায়। যখন তন্তুটি ছেড়া দেওয়া হয়, তখন বক্র কাঠির স্থিতি শক্তি তীরের গতিশক্তিতে রূপান্তরিত হয়। ধনুর্বিদ্যা হল ধনুক থেকে তীর ছোঁড়ার শিল্প বা খেলা।
অবক্ষেপক
অবক্ষেপক হল এমন একটি যন্ত্র যেটি বিস্ফোরক যন্ত্রেরর সহায়তা ছাড়াই একটি অনেকটা দূরত্বে একটি প্রক্ষেপণকে নিক্ষেপ করতে ব্যবহৃত হয় — বিশেষত বিভিন্ন ধরনের প্রাচীন এবং মধ্যযুগীয় অবরোধ ইঞ্জিন। অবক্ষেপকের ব্যবহার প্রাচীন কাল থেকেই হয়ে আসছে, কারণ যুদ্ধের সময় এটি অন্যতম কার্যকর প্রক্রিয়া হিসাবে প্রমাণিত হয়েছিল। অবক্ষেপক আবিষ্কার করেছিলেন প্রাচীন গ্রিক মানুষজন।
বন্দুক
একটি বন্দুক সাধারণত একটি নলাকার অস্ত্র বা অন্য যন্ত্র যার মাধ্যমে প্রক্ষেপণ বা অন্যান্য উপাদান মুক্ত করার জন্য ব্যবস্থা করা হয়। প্রক্ষেপণটি কঠিন, তরল, গ্যাস, বা শক্তি হতে পারে। এটি মুক্ত বা আবদ্ধ হতে পারে। গুলি এবং কামানের কার্তুজ মুক্ত হয়ে নিক্ষিপ্ত হয়, যেখানে টিজার শলা এবং তিমি টেটা প্রক্ষেপকের সাথে আবদ্ধ থাকে। অভিক্ষেপের মাধ্যম নকশা অনুযায়ী পরিবর্তিত হয়, তবে সাধারণত গ্যাসের চাপের ক্রিয়া দ্বারা প্রভাবিত হয়। এই গ্যাস উৎপাদিত হয় একটি চালক যন্ত্রের দ্রুত দহনের মাধ্যমে অথবা যান্ত্রিক উপায়ে সংকুচিত এবং সঞ্চিত করে এই চাপ সৃষ্টি করা হয় যেটি চাপদণ্ডের মত একটি মুখ-খোলা নলের অভ্যন্তরে অবক্ষেপকের কাজ করে। আবদ্ধ গ্যাস নলের দৈর্ঘ বরাবর চলনশীল প্রক্ষেপণের গতি বৃদ্ধি করে, এবং নলের মুখে গ্যাসের ক্রিয়া বন্ধ হয়ে যাবার পর প্রক্ষেপণের চলন বজায় রাখার জন্য পর্যাপ্ত বেগ প্রদান করে। বিকল্পভাবে, বৈদ্যুতিন চৌম্বকীয় ক্ষেত্র উৎপাদনের মাধ্যমে উৎপন্ন ত্বরণ ব্যবহার করা যেতে পারে যেক্ষেত্রে নলের বদলে প্রদর্শক বেড়া ব্যবহার করা যেতে পারে।
রকেট
রকেট হল একটি ক্ষেপণাস্ত্র, বা মহাকাশযান, বা উড়োজাহাজ বা অন্য কোন যানবাহন যেগুলি একটি রকেট ইঞ্জিন থেকে ধাক্কা পায়। রকেটের ইঞ্জিনের নিষ্কাশন, ব্যবহারের আগে, সম্পূর্ণরূপে রকেটের অভ্যন্তরে ব্যবহৃত চালক যন্ত্র থেকে আসে। রকেট ইঞ্জিনগুলি ক্রিয়া ও প্রতিক্রিয়া নীতি দ্বারা কাজ করে। রকেট ইঞ্জিনগুলি তাদের নিষ্কাশনটিকে অত্যন্ত দ্রুত পিছনে নিক্ষেপ করে রকেটগুলিকে সামনের দিকে এগিয়ে দেয়।
স্বল্প গতির ব্যবহারের জন্য রকেট তুলনামূলকভাবে অকার্যকর হলেও, এগুলি তুলনামূলকভাবে হালকা ও শক্তিশালী, ব্যাপক ত্বরণ উৎপন্ন করতে সক্ষম এবং যথেষ্ট দক্ষতার সাথে অত্যন্ত উচ্চ গতি অর্জন করতে পারে। রকেটগুলি বায়ুমণ্ডলের মধ্যে খুব একটা নির্ভরশীল না হলেও মহাকাশে খুব ভাল কাজ করে।
সামরিক এবং বিনোদনমূলক কাজে রকেটের ব্যবহারের তথ্য অন্তত ১৩শ শতকের চীনে পাওয়া গেছে। বিশ শতকের আগে পর্যন্ত রকেটের তাৎপর্যপূর্ণ বৈজ্ঞানিক, আন্তঃগ্রহ এবং শিল্প ব্যবহার হয়নি। এরপর রকেটবিজ্ঞান হল নভশ্চরণযুগের জন্য সক্ষম প্রযুক্তি,- চাঁদে অবতরণ সহ। এখন রকেট ব্যবহার করা হয় আতশবাজি, অস্ত্রসম্ভার, নিক্ষিপ্ত আসন, উৎক্ষেপক যান, কৃত্রিম উপগ্রহ, মানব মহাশূন্য যাত্রা এবং মহাকাশ অনুসন্ধানের জন্য।
রাসায়নিক রকেট গুলি হল সবচেয়ে সাধারণ ধরনের উচ্চ কার্যকারিতাসম্পন্ন রকেট এবং তারা সাধারণত রকেট চালক গ্যাসের দহন করে নিষ্কাশিত হয়। রাসায়নিক রকেটগুলি প্রচুর পরিমাণে এমন শক্তি সঞ্চয় করে যেগুলি সহজেই নির্গত হতে পারে, এবং খুব বিপজ্জনক হতে পারে। তবে, সাবধানতা নিয়ে নকশা তৈরি, পরীক্ষা, নির্মাণ এবং ব্যবহার ঝুঁকি হ্রাস করে।
আরও দেখুন
• বর্ম
• নিক্ষেপী পরিবহন (ইলেকট্রন পরিবহনের সাথে সম্পর্কিত)
• নিক্ষেপী সীমা
• নিক্ষেপী আঘাত
• রক্তের দাগের বিন্যাস বিশ্লেষণ
• বৃত্তাকার ত্রুটি সম্ভাব্য
• বন্দুকদাগার অবশেষ
• উদস্থিতিক ঘাত
• এল. টি. ই. টমসন
• অণুবীক্ষণ যন্ত্র ও ক্ষেপণবিজ্ঞান
• আগ্নেয়াস্ত্রের পদার্থবিজ্ঞান
• প্রক্ষিপ্ত বস্তুর গতি
• থামানোর ক্ষমতা
• গতিপথ
• বাষ্পীয় ক্রিয়া
শের-ই-বাংলা জাতীয় ক্রিকেট স্টেডিয়ামে আন্তর্জাতিক ক্রিকেটে পাঁচ-উইকেট লাভের তালিকা
শের-ই-বাংলা জাতীয় ক্রিকেট স্টেডিয়াম বাংলাদেশের রাজধানী ঢাকার মিরপুরে অবস্থিত আইসিসি অনুমোদিত একটি আন্তর্জাতিক ক্রিকেট মাঠ যেখানে আঞ্চলিক খেলাসহ আন্তর্জাতিক ক্রিকেট ম্যাচ আয়োজিত হয়। অবিভক্ত বাংলার প্রখ্যাত নেতা এ কে ফজলুল হকের উপাধি শের-ই-বাংলা থেকে এ স্টেডিয়ামের নামকরণ করা হয়। পূর্বে এটি মিরপুর স্টেডিয়াম নামে পরিচিত ছিল। ভেন্যূটি ২০০৪ সালে বাংলাদেশ ক্রিকেট বোর্ড কর্তৃক বঙ্গবন্ধু জাতীয় স্টেডিয়ামের পরিবর্তে পুরুষ ও মহিলা উভয় জাতীয় দলের নিজস্ব মাঠ হিসাবে অধিগ্রহণ করা হয়। একটি আন্তর্জাতিক পর্যায়ের ম্যাচের জন্য এর দর্শক ধারণ ক্ষমতা ২৫,০০০ হাজার। এ মাঠে প্রথম একদিনের আন্তর্জাতিক (ওডিআই) ম্যাচ ২০০৬ সালে বাংলাদেশ ও জিম্বাবুয়ের মধ্যে অনুষ্ঠিত হয় এবং ২০০৭ সালে বাংলাদেশ ও ভারত খেলার মাধ্যমে এ মাঠের টেস্ট অভিষেক ঘটে। নভেম্বর ২০১৬ পর্যন্ত, এ মাঠে ১৫টি টেস্ট এবং ৯৮টি ওডিআই ম্যাচ অনুষ্ঠিত হয়েছে।
আন্তর্জাতিক ক্রিকেট এক ইনিংসের পাঁচ বা তার চেয়ে বেশি উইকেট লাভকারী বোলারকে ইংরেজিতে “ফাইভ-উইকেট হল” বা "ফাইভ ফর" বা "ফিফার" বলে ডাকা হয়ে থাকে। এটিকে ক্রিকেটের একটি উল্লেখেযোগ্য কৃতিত্ব হিসাবে গণ্য করা হয়। শের-ই-বাংলা স্টেডিয়ামে প্রথম পাঁচ উইকেট লাভকারী বোলার হলেন ভারতীয় ক্রিকেটার জহির খান। তিনি বাংলাদেশের বিরুদ্ধে ২০০৭ সালে এক ইনিংসে ৩৪ রানের বিনিময়ে ৫ উইকেট সংগ্রহ করেছিলেন।  এ স্টেডিয়ামের ইতিহাসে সোহাগ গাজী একমাত্র বোলার যিনি তার টেস্ট অভিষেক ম্যাচে ৭৪ রানের বিনিময়ে ৬টি উইকেট লাভ করেন। তবে সবচেয়ে সেরা পাঁচ উইকেট লাভকারী টেস্ট বোলার হলেন বাংলাদেশের তাইজুল ইসলাম। তিনি ২০১৪ সালে জিম্বাবুয়ের বিপক্ষে ৩৯ রানের বিনিময়ে ৮ উইকেট লাভ করেন।  টেস্ট ক্রিকেটে সর্বশেষ মেহেদী হাসান ৬ উইকেট লাভ করে, সে ৭৭ রানের বিনিময়ে এ উইকেট তুলে নেয়। নভেম্বর ২০১৬ পর্যন্ত, শের-ই-বাংলা স্টেডিয়ামে টেস্ট ক্রিকেটের ২৩ জন বোলার পাঁচ উইকেট লাভ করেছেন।
নভেম্বর ২০১৬ পর্যন্ত, শের-ই-বাংলা স্টেডিয়ামে একদিনের আন্তর্জাতিক ক্রিকেট ওডিআইয়ে ১৬ জন বোলার পাঁচ উইকেট লাভ করে। ওডিআইয়ে বাংলাদেশের ফরহাদ রেজা প্রথম পাঁচ উইকেট লাভকারী। ফরহাদ ২০০৮ সালে আয়ারল্যান্ডের বিপক্ষে ৪২ রানে বিনিময়ে ৫ উইকেট তুলে নেন। এ মাঠে ওডিআই অভিষেকে পাঁচ উইকেট লাভ করেন ৩ জন বোলার। তারা হলেন তাসকিন আহমেদ, মুস্তাফিজুর রহমান ও কাগিসো রাবাদা। তাদের মধ্যে রাবাদা তার অভিষেক ম্যাচে হ্যাট্রিক করেছিলেন। তিনি ১৬ রানের বিনিময়ে ৬ উইকেট লাভ করেছিলেন। এ মাঠের সবচেয়ে সেরা বোলার হলেন স্টুয়ার্ট বিনি। তিনি ৪ রানে ৬ উইকেট নিয়েছিলেন। এক দিনের আন্তর্জাতিক ক্রিকেটে সর্বশেষ ইংল্যান্ডের জ্যাকি বেল ৫১ রানের বিনিময়ে বাংলাদেশের বিপক্ষে ৫ উইকেট নেয়।
১৯৯৩ এএফসি মহিলা চ্যাম্পিয়নশিপ
১৯৯৩ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের নবম আসর। এটি মালয়েশিয়ায় ১৯৯১ সালে ডিসেম্বর ৩ থেকে ডিসেম্বর ১২ পর্যন্ত অনুষ্ঠিত হয়। টুর্নামেন্টে উত্তর কোরিয়ার বিপক্ষে ফাইনালে চীন বিজয়ী হয়।
বাংলাদেশের স্বাধীনতা যুদ্ধের ভাস্কর্য ও স্মৃতিস্তম্ভের তালিকা
বাংলাদেশের স্বাধীনতা যুদ্ধের ভাস্কর্য হলো ১৯৭১ সালে বাংলাদেশের স্বাধীনতা আন্দোলনের প্রেক্ষাপটে নির্মিত ভাস্কর্য ও স্মৃতিস্তম্ভ। বাংলাদেশের প্রায় প্রতিটা জেলা উপজেলায় এমন স্মৃতিস্তম্ভ ও ভাস্কর্য রয়েছে। এসব ভাস্কর্যের মধ্যে উল্লেখযোগ্য ভাস্কর্য হলো:
উচ্চতা অনুযায়ী ১০ ভাস্কর্য
বাংলাদেশে স্বাধীনতা যুদ্ধ ভিত্তিক বহু উল্লেখযোগ্য উচু ভাস্কর্য রয়েছে। এদের মধ্যে সর্বোচ্চ উচ্চতা অনুসারে ভাস্কর্যের তালিকা:
দানব পীতম্বরী
দানব পীতম্বরী বা  দাগী পিতম্বরী বা তিতমারমারী (বৈজ্ঞানিক নাম:Rhynchobatus djiddensis) (giant guitarfish) হচ্ছে রাইনোচোবাটিডি পরিবারের এক প্রজাতির পীতম্বরী। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত।
অ্যাডা রাইবাচুক
অ্যাডা ফেডোরিভনা রাইবাচুক (২৭ জুন ১৯৩১ – ২২ সেপ্টেম্বর ২০১০) ছিলেন একজন ইউক্রেনীয় ম্যুরালিস্ট, চিত্রশিল্পী, ভাস্কর এবং স্থপতি, ইউক্রেনের সম্মানিত শিল্পী, ইউক্রেনের ন্যাশনাল ইউনিয়ন অফ আর্টিস্টস অফ ইউক্রেনের সদস্য, ইউক্রেনের ন্যাশনাল ইউনিয়ন অফ সিনেমাটোগ্রাফারদের সম্মানসূচক সদস্য, নারায়ণ-মার এর সম্মানিত নাগরিক। তিনি তার স্বামী ভলোদিমির মেলনিচেঙ্কোর সাথে ঘনিষ্ঠভাবে কাজ করেছিলেন।
শৈশব এবং শিক্ষা
রাইবাচুক ১৯৩১ সালে কিয়েভ-এ জন্মগ্রহণ করেন।
স্মৃতি
অ্যাডা রাইবাচুক ২০১০ সালে কিয়েভে মারা যান।
২০১৩ সালে ভলোডিমির মেলনিচেঙ্কো কিয়েভের ন্যাশনাল একাডেমি অফ ভিজ্যুয়াল আর্টস অ্যান্ড আর্কিটেকচারে রাইবাচুকের কাজের একটি প্রদর্শনী করেছিলেন।
২০১৯ সালে ১৯৫০ থেকে ১৯৭০ এর দশক পর্যন্ত তার স্বামীর সাথে সম্পন্ন করা ছবি সমন্বিত তার কাজের একটি প্রদর্শনী ছিল। নকশাগুলো শৈশব থেকে অনুপ্রাণিত হয়েছিল।
শ্রীলঙ্কা জাতীয় ক্রিকেট দল
শ্রীলঙ্কা জাতীয় ক্রিকেট দল (ශ්‍රී ලංකා ජාතික ක්‍රිකට් කණ්ඩායම, இலங்கை தேசிய கிரிக்கெட் அணி) হল আন্তর্জাতিক ক্রিকেটে শ্রীলঙ্কার প্রতিনিধিত্বকারী দল। দলটি প্রথম আন্তর্জাতিক ক্রিকেট খেলেছে ১৯২৬-২৭ সনে, এবং তার পরে টেষ্ট এর ষ্ট্যাটাস পায় ১৯৮১ সনে, যা ছিল শ্রীলঙ্কার অষ্টম জাতীয় টেষ্ট ক্রিকেট খেলা। দলটি পরিচালিত হয় শ্রীলঙ্কা ক্রিকেট দ্বারা। শ্রীলঙ্কার জাতীয় ক্রিকেট দল উল্লেখযোগ্য সফলতা অর্জন করা শুরু করে ১৯৯০ সালের প্রথম দিকে, পরাজয় থেকে উঠে দাড়ায় বিজয়ের দিকে ১৯৯৬ সালের ক্রিকেট বিশ্বকাপ এ। তখন থেকে, দলটি তাদের বল বজায় রেখেছে আন্তর্জাতিক ক্রিকেটে। শ্রীলঙ্কান ক্রিকেট দল পর পর ২০০৭ ও ২০১১ সালের ক্রিকেট বিশ্বকাপে ফাইনালে পৌছে গিয়েছিল। কিন্তু দুটি খেলাতেই অবশেষে তারা রানার আপ হয়েছে। সনাথ জয়াসুরিয়া (অবঃ) এবং অরবিন্দ ডি সিলভা (অবঃ) এর ব্যাটিং আর মুত্তিয়া মুরালিধরন (অবঃ) এবং চামিন্দা ভাস (অবঃ) এর বোলিংসহ আরও অনেক প্রতিভাবান ক্রিকেটারগণ, শ্রীলঙ্কান ক্রিকেট দলের গত ১৫ বছরের সফলতার ভিত্তি ছিল।
প্রারম্ভিক বছরগুলি
সিলন, নামেই দেশটির পরিচিতি ছিল ১৯৭২ সালের আগে, এখানে প্রথম শ্রেনীর ক্রিকেট সর্ব প্রথম খেলা হয়েছিল ১৯২৬-২৭ সনে ম্যারিলিবন ক্রিকেট ক্লাব এর সাথে নোমাডস গ্রাউন্ড, ভিকটোরিয়া পার্ক, কলম্বোতে ইনিংস হারিয়ে। দলটিতে প্রথম বিজয় এসেছিল পাটিয়ালার সাথে দ্রুভ পানডভ ষ্টেডিয়াম এ ১৯৩২-৩৩ সনে। সিলন নিজের দিকটা সম্পূর্ণ করেছিল এ.জে. গোপালান ট্রফি খেলার মাধ্যমে ১৯৫০ সালে দিকে, শ্রীলঙ্কার নতুন নাম পরিবর্তনের পর ১৯৭০ সালেও। শ্রীলঙ্কান ক্রিকেট দল একদিনের আন্তর্জাতিক ম্যাচ দিয়ে আবির্ভূত হয় ১৯৭৫ ক্রিকেট বিশ্বকাপ এ এবং তাদের প্রথম এক দিনের আন্তর্জাতিক ম্যাচে বিজয়ী হয় ভারতের বিপক্ষে যে কিনা জাতীয় ক্রিকেট খেলার দলটি এসেছে ১৯৭৯ ক্রিকেট বিশ্বকাপ এ। পরবর্তিতে শ্রীলঙ্কা আন্তর্জাতিক ক্রিকেট কাউন্সিল থেকে ১৯৮১ সালে টেষ্ট এর স্ট্যাটাস পায়।
টেষ্ট স্ট্যাটাস ও অন্যান্য
২০১১ পর্যন্ত, শ্রীলঙ্কান দল ২০৯ টি ম্যাচ খেলেছে, এগুলো বিজয় ২৯.৬৬%, হেরেছে ৩৫.৪১% এবং ড্র করেছে ৩৪.৯৩%। নিঃসন্দেহে শ্রীলঙ্কান ক্রিকেটের সেরা সময় এসেছিল পূর্বে উল্লিখিত ১৯৯৬ বিশ্বকাপ ক্রিকেট এ, যখন তারা অর্জুনা রানাতুঙ্গার নেতৃত্বে র‌্যাংকিং এ উপরে থাকা অস্ট্রেলিয়ার বিপক্ষে ফাইনালে খেলেছিল। শ্রীলঙ্কান খেলার ধরন ব্যাপক পরিবর্তন এনেছিল বৈপ্লবিক ভাবে একদিনের আন্তর্জাতিক ক্রিকেট এ, এবং চরিত্রায়ন করা হয়েছিল তাদের প্রচন্ড আক্রমণাত্মক ওপেনার ব্যাটসম্যান সনাথ জয়াসুরিয়া এবং রমেশ কালুভিথারানার প্রথম পনের ওভারের ইনিংস এ যাতে সুযোগের সদ ব্যবহার করতে পারে সে সময়ের কড়া ফিল্ডিং আরোপের আগেই। এই কৌশলটা নিদর্শন রেখে গেছে একদিনের আন্তর্জাতিক ক্রিকেটে।
শ্রীলঙ্কান ক্রিকেট ২০০৪ সালে শ্রীলঙ্কাতে হোয়াইট করে দক্ষিণ আফ্রিকাকে ৫-০ তে ওডিআই এ, যা ছিল দক্ষিণ আফ্রিকা দলের জন্য বড় সর্বনাশ দ্বিপার্শ্বিক একদিনের আন্তর্জাতিক ক্রিকেট সিরিজে। শ্রীলঙ্কা ৫-০ তে হোয়াইট করে ২০০৬ সালে ইংল্যান্ড কে ন্যাটওয়েষ্ট সিরিজ এ, যা ছিল বড় সর্বনাশ ইংল্যান্ট দলের জন্য দ্বিপার্শ্বিক ওডিআই সিরিজে। সনাথ জয়সুরিয়া হয়েছিল ম্যান অব দা সিরিজ। শ্রীলঙ্কা জিম্বাবুয়ে কেও হোয়াইট ওয়াস করেছিল ওডিআই সিরিজে ৫-০ তে, যা অনুষ্ঠিত হয়েছিল জিম্বাবুয়েতে ২০০৪ এবং ২০০৮ সালে।
পরিচালকবর্গ
শ্রীলঙ্কা ক্রিকেট, যা আগে ছিল শ্রীলঙ্কান ক্রিকেট নিয়ন্ত্রণ বোর্ড (Board for Cricket Control in Sri Lanka-(BCCSL),হলো শ্রীলঙ্কান ক্রিকেট দলের পরিচালক। এটি শ্রীলঙ্কার ক্রিকেট দল ও অভ্যন্তরে অনুষ্ঠিত প্রথম ক্লাসের ক্রিকেট নিয়ন্তন করে। দক্ষ শ্রীলঙ্কান ক্রিকেট পরিচালনা করছে এবং নিয়ন্ত্রণ করছে স্থানীয় বড় বড় প্রতিযোগিতা: প্রথম ক্লাস টুর্নামেন্ট প্রিমিয়ার ট্রফি, লিস্ট এ ক্রিকেট টুর্নামেন্ট প্রিমিয়ার লিমিটেড ওভার টুর্নামেন্ট এবং টুয়েন্টি২০ টুর্নামেন্ট। এ ছারাও শ্রীলঙ্কান ক্রিকেট ইন্টার-প্রভিন্সিয়াল ক্রিকেট টুর্নামেন্ট হোষ্ট এবং সংগঠিত করে থাকে, এটাতে প্রতিযোগিতা হয় পাঁচটি দলের এবং অংশ নেয় আলাদা চারটি শ্রীলঙ্কান প্রদেশ থেকে।
টেষ্ট
প্রথম ব্যবহার করা হয়েছে টেষ্ট ম্যাচের জন্য এমন মাঠের তালিকা
টেষ্ট ম্যাচসমূহ
শ্রীলঙ্কার টেষ্ট ম্যাচে অধিকাংশ রান
শ্রীলঙ্কার টেষ্ট ম্যাচে অধিকাংশ উইকেটসমূহ
টেষ্ট রেকর্ড বনাম অন্যান্য রাষ্ট্রের সাথে
একদিনের আন্তর্জাতিক ক্রিকেট
শ্রীলঙ্কার ওডিআই ম্যাচে অধিকাংশ রান
শ্রীলঙ্কার ওডিআই ম্যাচে অধিকাংশ উইকেট
ওডিআই রেকর্ডস বনাম অন্যান্য রাষ্ট্র্র্র
টুয়েন্টি২০ আন্তর্জাতিক
টি২০আইয়ে শ্রীলঙ্কার সর্বাধিক রানসংগ্রহকারী
টি২০আইয়ে শ্রীলঙ্কার সর্বাধিক উইকেটসংগ্রহকারী
টি২০আই ম্যাচ অন্যান্য রাষ্ট্রের সাথে
১৬২৮
১৬২৮ গ্রেগরীয় বর্ষপঞ্জির একটি অধিবর্ষ।
ক্রিকেটআর্কাইভ
ক্রিকেটআর্কাইভ ক্রিকেট খেলার বিভিন্ন রেকর্ডের বিস্তারিত বিবরণ দেয়ার একটি ওয়েব সাইট। এটি ক্রিকেট বিষয়ক বিভিন্ন রেকর্ডের সবচেয়ে বিস্তারিত ও পরিপূর্ণ ইন্টারনেট ডাটাবেজ হিসেবে বিবেচিত হয়, যাতে সকল প্রথম শ্রেণীর ম্যাচের স্কোরকার্ডসহ টেস্ট ম্যাচ, একদিনের আন্তর্জাতিক ম্যাচ, প্রমীলা টেস্ট ম্যাচ ও প্রমীলা একদিনের আন্তর্জাতিক ম্যাচ, আইসিসি ট্রফি, অনূর্ধ্ব-১৯ আন্তর্জাতিক খেলার বর্ণনা সংরক্ষিত রয়েছে। ২০০৬ সালের প্রথম থেকে এটি ইংল্যান্ডের দ্বিতীয় বিভাগ ও অন্যান্য ম্যাচের পরিসংখ্যান সংরক্ষণ করছে। এর সম্পাদনার কাজে জড়িত আছেন পরিসংখ্যানবিদ পিটার গ্রিফিথ ও ফিলিপ বেইলী।
টিটলিস ঝুলন্ত সেতু
জনপ্রিয়তা
টিটলিস সেতু উদ্বোধনের প্রথম দুই সপ্তাহে, প্রায় ৫০০ পথচারী সেতুটি অতিক্রম করেছেন। গণমাধ্যমগুলির প্রতিবেদন অনুযায়ী এটি "বিশ্বের সবচেয়ে ভয়ঙ্কর সেতু"। সুইজারল্যান্ড পর্যটন এটিকে "একটি উচ্চ-অ্যাড্রেনালাইন তৈরী করা নতুন রোমাঞ্চ" বলে অভিহিত করেছে।  স্কি রিসোর্টের মুখপাত্র দাবি করেছেন যে সেতুটি "শতভাগ নিরাপদ" এবং তার ব্যাখ্যানুসারে "সেতু থেকে পড়ে যাওয়া সত্যিই অসম্ভব"।
রাজনৈতিক ইসলাম
রাজনৈতিক ইসলাম (Political Islam) হচ্ছে একটি নব্যসৃষ্ট শব্দ, যার দ্বারা রাষ্ট্র ও সমাজ উভয়কেই "ইসলামী" আইন অনুসারে রূপান্তর করার জন্য ব্যক্তি ও সংগঠনের বিস্তৃত পরিসরের সক্রিয়তাকে নির্দেশ করা হয়। এই শব্দটিকে প্রায়ই বিংশ শতকে আবির্ভূত আন্দোলনগুলোর সাথে সম্পর্কিত করা হয়, এবং এটি ইসলামের নামে থাকা বর্তমান রাজনৈতিক ক্ষমতার প্রতিনিধিত্ব করে। কোন কোন শিক্ষায়তনিক লেখক একই প্রপঞ্চ বোঝাতে ইসলামবাদ শব্দটি ব্যবহার করেন, অথবা এই দুটো শব্দকে একটি আরেকটির স্থলে ব্যবহার করেন।
শব্দটির বিকাশ
রাজনৈতিক ইসলামের প্রপঞ্চকে তুলে ধরার জন্য কোন পরিভাষা ব্যবহার করা যেতে পারে সেটা নিয়ে বিশেষজ্ঞদের মধ্যে মতভেদ ছিল। মার্টিন ক্রেমার হচ্ছেন সেই প্রথম বিশেষজ্ঞ যিনি ১৯৮০ সালে "রাজনৈতিক ইসলাম" (Political Islam) শব্দটি ব্যবহার করেন। ২০০৩ সালে তিনি বলেন, "রাজনৈতিক ইসলাম" শব্দটিকে অসঙ্গত হিসেবেও দেখা যায়, কেননা মুসলিম বিশ্বের কোথাও ধর্মকে রাজনীতি থেকে ভিন্ন হিসেবে দেখা হয় না। কোন কোন বিশেষজ্ঞ এই ইসলামবাদ ও রাজনৈতিক ইসলাম এর মধ্যকার সাদৃশ্যের জন্য শব্দটিকে "ইসলামবাদ" (Islamism) এর মত ব্যবহার করে থাকেন, আবার অনেকে এই দুটো শব্দের অর্থকে গুলিয়ে ফেলে এই শব্দটিকে ইসলামবাদ বলে থাকেন। এদের মধ্যে প্রথম ধারার বিশেষজ্ঞদের মধ্যে একজন হলেন দেকমেজিয়ান, যিনি ধর্মনিরপেক্ষ ইসলামী সরকারের ব্যর্থতার প্রসংগে ইসলামের রাজনৈতিকীকরণ সম্পর্কে মন্তব্য করেন। এক্ষেত্রে তিনি ইসলামবাদ ও মৌলবাদ উভয় শব্দই একই সাথে ব্যবহার করেন, কিন্তু "রাজনৈতিক ইসলাম" শব্দটি ব্যবহার করেন নি।
বরদাভূষণ চক্রবর্তী
বরদাভূষণ চক্রবর্তী (১৯০১ - ৫ নভেম্বর ১৯৭৪) ছিলেন বাংলাদেশের একজন বিপ্লবী কৃষক নেতা।
শৈশব ও শিক্ষা
তিনি তার গ্রামের বিদ্যালয়ে প্রাথমিক শ্রেণী অধ্যয়ন করেন এবং তারপর উত্তরবঙ্গের দিনাজপুর শহরে একটি মাধ্যমিক বিদ্যালয়, 'দিনাজপুর একাডেমি'-তে পড়ার জন্য চলে আসেন। তার প্রবেশিকা পরীক্ষার পর, তিনি কলকাতায় যান, এবং কলকাতা বিশ্ববিদ্যালয়ের বিদ্যাসাগর কলেজ থেকে কলাবিদ্য়ায় স্নাতক হন; তিনি আইন কলেজ থেকে এলএলবি পাস করে স্নাতকোত্তর ডিগ্রি লাভ করেন। আইনের ডিগ্রি অর্জনের পর তিনি দিনাজপুরে ফিরে আসেন এবং দিনাজপুর বারে অনুশীলন শুরু করেন।
পরবর্তীকালে, আট বছর (১৯৩০-১৯৩৮) তার রাজনৈতিক বন্দী থাকার সময় কারাগার থেকে তিনি এমএ পাশ করেন এবং সংস্কৃত শিক্ষায় দুটি ডিগ্রী, 'রাষ্ট্রভাষা বিশারদ' এবং 'কাব্যতীর্থ' উপাধি পান এবং সব পরীক্ষায় অংশগ্রহণ করার পরে 'পন্ডিত' উপাধিও অর্জন করেন।
ব্রিটিশ শাসনামলে রাজনৈতিক সক্রিয়তা
বরদাভূষণ চক্রবর্তী ছিলেন একজন প্রথম সারির মুক্তিযোদ্ধা এবং দিনাজপুরের অনুশীলন সমিতির সদস্য। তিনি অনুশীলন সমিতিতে সত্যব্রত চক্রবর্তী, হৃষিকেশ ভট্টাচার্য, সরোজ কুমার বসুকে যুক্ত করেছিলেন। তিনি বা তার পরিবারের সদস্যরা ১৯৩৩ সালে সংঘটিত হিলি মেইল ডাকাতির সাথে জড়িত ছিলেন না। হিলি মেইল ডাকাতি মামলায় সন্দেহভাজন হিসেবে তাকে গ্রেফতার করা হয়। কিন্তু পুলিশ তার সম্পৃক্ততার কোনো প্রমাণ সংগ্রহ করতে ব্যর্থ হয় এবং তার বিরুদ্ধে অভিযোগ পত্র দাখিল না করে তাকে ছেড়ে দেওয়া হয়। তিনি বন্দী হিসেবে এবং স্বাধীনতা আন্দোলনে জড়িত থাকার কারণে বেশ কয়েক বছর কারাভোগ করেন। তাঁর স্ত্রী আশালতা চক্রবর্তীও স্বাধীনতা আন্দোলনে সরাসরি জড়িত ছিলেন এবং জেলে যান।
১৯৪২ সালে ভারত ছাড়ো আন্দোলনের সময় তিনি দিনাজপুরের আন্দোলনে নেতৃত্ব দেন এবং এক বছরের জন্য জেলে যান। পরে তিনি কংগ্রেসের পথ ছেড়ে ভারতের কমিউনিস্ট পার্টি (সিপিআই)-এ যোগ দেন এবং মৃত্যুর আগ পর্যন্ত একজন নিবেদিত সাম্যবাদী ছিলেন।
পরবর্তী সক্রিয়তা
বরদাভূষণ চক্রবর্তী ছিলেন ভাষা আন্দোলনের সাথে জড়িত জেলার ছাত্রদের পথপ্রদর্শক। তিনি দুই বছরের জন্য (১৯৫৪-৫৫) গ্রেপ্তার হন, সেই সময় আন্দোলনটি অধোগতির হয়ে যাচ্ছিল। সে সময় আইয়ুব দ্বারা তাকে কোনো সুনির্দিষ্ট অভিযোগ ছাড়াই আটক করা হয় এবং দুই বছর কারাগারে রাখা হয়। এতে পূর্ব ও পশ্চিম পাকিস্তান উভয় স্থানেই প্রতিবাদ ছড়িয়ে পড়ে; হাইকোর্টের একটি বন্দিপ্রদর্শন আবেদনের উপর সিদ্ধান্ত নেওয়ার আগে, কর্তৃপক্ষ তাকে নিঃশর্ত মুক্তি দেয়। কিন্তু ১৯৬৫ সালে পাকিস্তান ও ভারত যুদ্ধে লিপ্ত হলে তাকে দুবার গ্রেফতার করা হয় এবং প্রায় তিন বছর কারাগারে রাখা হয়। কিন্তু ১৯৬৫ সালে পাকিস্তান ও ভারত যুদ্ধে লিপ্ত হলে তাকে দুবার গ্রেফতার করা হয় এবং প্রায় তিন বছর কারাগারে রাখা হয়।
বাংলাদেশের স্বাধীনতা যুদ্ধের (মুক্তিযুদ্ধ) সময় বরদা ভূষণ তার জেলার নেতৃত্ব দেন। এসময় তাকে গ্রেফতার করা হয় এবং অন্যান্যদের সাথে দিনাজপুর কারাগারের ভেতরে ফায়ারিং স্কোয়াডের সামনে রাখা হয়। সৌভাগ্যক্রমে, এই মুহুর্তে সশস্ত্র মুক্তিযোদ্ধারা কারাগার ভেঙ্গে পাকিস্তান সেনাবাহিনীর সাথে সংক্ষিপ্ত সংঘর্ষের পর তাদের ছিনিয়ে নিয়ে যায়। এরপর বরদা ভূষণ যোদ্ধাদের কন্ট্রোল রুমের দায়িত্বে ছিলেন এবং ১৩ দিনের জন্য শহরটিকে পাকিস্তান সেনাবাহিনী থেকে মুক্ত রাখেন। পরবর্তীতে অতিরিক্ত শক্তিশালী সেনাবাহিনী শহরে অভিযান চালিয়ে শত শত লোককে হত্যা করে শহরের নিয়ন্ত্রণ নেয়। বরদাভূষণ, হাজার হাজার লোকের সাথে, ভারতে আশ্রয় নিয়েছিলেন, সেখান থেকে যোদ্ধাদের নির্দেশনা দিয়েছিলেন। স্বাধীনতার পরপরই তিনি বাংলাদেশে ফিরে আসেন, কিন্তু দুর্বল স্বাস্থ্য নিয়ে যা তার ক্যান্সারকে বাড়িয়ে তোলে।
বরদা ভূষণ ১৯৭৪ সালের ৫ নভেম্বর কলকাতায় মারা যান, যেখানে তাকে ক্যান্সারের চিকিৎসার জন্য আনা হয়েছিল।
শামসুল হক ফরিদপুরী
জন্ম ও পরিবার
তিনি ১৩০২ বঙ্গাব্দের ২ ফাল্গুন গোপালগঞ্জ জেলার টুঙ্গিপাড়া উপজেলার পাটগাতি ইউনিয়নের ঘোপেরডাঙ্গা (গওহরডাঙ্গা) গ্রামে জন্মগ্রহণ করেন। তার পূর্বপুরুষগণ প্রায় তিনশো বছর পূর্বে ইসলাম প্রচারের উদ্দেশ্যে আরব থেকে বাংলায় আগমন করেন। তার পিতার নাম মুন্সি মুহাম্মদ আব্দুল্লাহ এবং মাতার নাম আমেনা খাতুন। তার পিতা মুন্সি আবদুল্লাহ ১৮৫৭ খ্রিষ্টাব্দে সিপাহী বিপ্লবে এবং তার দাদা চেরাগ আলী সৈয়দ আহমদ শহীদে র শিখ-ব্রিটিশবিরোধী আন্দোলনে অংশগ্রহণ করেছিলেন।
শিক্ষাজীবন
ছদর সাহেব পাটগাতীর স্থানীয় জনৈক হিন্দু পণ্ডিতের কাছে লেখাপড়া শুরু করেন। এরপর টুঙ্গিপাড়া এবং বরিশালের সুটিয়াকাঠি স্কুল থেকে প্রাথমিক শিক্ষা শেষ করেন। ১৯১৫ খ্রিষ্টাব্দে তিনি নোয়াপাড়ার বাঘরিয়া হাই স্কুলে ষষ্ঠ শ্রেণীর বার্ষিক পরীক্ষায় প্রথম স্থান অর্জন করেন। ষষ্ঠ শ্রেণী পর্যন্ত লেখা-পড়া সমাপ্ত করার পর সপ্তম শ্রেণীতে ভর্তি হন কলিকাতা আলিয়া মাদ্রাসায় এবং ১৯১৯ খ্রিষ্টাব্দে কলিকাতা আলিয়া মাদ্রাসা র এ্যাংলো পার্সিয়ান (ইংলিশ মিডিয়াম) বিভাগ থেকে প্রবেশিকা পরীক্ষায় উত্তীর্ণ হন। এরপর তিনি স্কলারশিপ নিয়ে ভর্তি হন প্রেসিডেন্সি কলেজে। কিছুদিন পর শুরু হয় মহাত্মা গান্ধীর অসহযোগ আন্দোলন। তখন তিনি কলেজ ত্যাগ করে থানাভবনে হাকীমুল উম্মাত মাওলানা আশরাফ আলী থানভীর কাছে চলে আসেন।
এরপর তিনি থানভী রহ.এর পরামর্শে ১৯২০ খ্রিষ্টাব্দে সাহারানপুরের মাযাহিরুল উলুম মাদ্রাসায় ভর্তি হন। সেখানে ইসলামিয়্যাতে মাধ্যমিক, উচ্চ মাধ্যমিক ও স্নাতক শিক্ষা অর্জন করেন। (কাফিয়া থেকে মেশকাত পর্যন্ত) এরপর দারুল উলুম দেওবন্দে উচ্চ শিক্ষা অর্জন করেন। আল্লামা আনোয়ার শাহ কাশ্মীরী, শায়খুল ইসলাম মাওলানা হুসাইন আহমদ মাদানী ও শায়খুল আদব এজাজ আলী প্রমুখ মনীষীগণের নিকট তিনি হাদীস অধ্যয়ন করেন। তিনি মাওলানা জাফর আহমাদ উসমানী ও মাওলানা আব্দুল গনী প্রমুখ মনীষীগণ থেকেও খেলাফত লাভ করেন।
কর্মজীবন
কর্মজীবনে পূর্ণ সময়ে তিনি হাদীস অধ্যাপনায় নিয়োজিত ছিলেন। ১৯২৮ খ্রিষ্টাব্দে তিনি দেশে ফিরে এসে ব্রাহ্মণবাড়িয়া জামিয়া ইউনুসিয়া মাদ্রাসায় অধ্যাপক হিসেবে যোগ দেন। ১৯৩০ খ্রিষ্টাব্দ থেকে ১৯৩৫ খ্রিষ্টাব্দ পর্যন্ত অধ্যাপনা করেন ব্রাহ্মণবাড়িয়ায় অবস্থিত জামিয়া ইউনূসিয়া য়। এরপর ১৯৩৬ খ্রিষ্টাব্দ থেকে ১৯৫০ খ্রিষ্টাব্দ পর্যন্ত ছিলেন ঢাকার আশরাফুল উলুম বড় কাটারা য় । ১৯৫১ থেকে মৃত্যু পর্যন্ত হাদীসের দরস দেন ঢাকার ঐতিহাসিক মাদরাসা জামিয়া কুরআনিয়া লালবাগে। কর্মময় জীবনে তিনি বহু মাদরাসা ও মসজিদ প্রতিষ্ঠা করেন। তন্মধ্যে ১৯৩৫ খ্রিষ্টাব্দে বাগেরহাটের গজালিয়া মাদ্রাসা, ১৯৩৬ খ্রিষ্টাব্দে আশরাফুল উলূম বড় কাটরা মাদ্রাসা, ১৯৩৭ খ্রিষ্টাব্দে গোপালগঞ্জের টুঙ্গিপাড়ায় জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা, ১৯৫০ খ্রিষ্টাব্দে ঢাকার লালবাগে জামিয়া কুরআনিয়া আরাবিয়া লালবাগ, ১৯৫৬ খ্রিষ্টাব্দে ঢাকার ফরিদাবাদের জামিয়া আরাবিয়া ইমদাদুল উলূম উল্লেখযোগ্য।
পারিবারিক জীবন
তাঁর দুই পুত্র। কনিষ্ঠ পুত্র বাইতুল মোকাররমের খতিব রুহুল আমিন। মাওলানা আব্দুল মান্নান কাশিয়ানী তাঁর জামাতা।
সান্দাকফু
থাম্ব|সান্দাকফু ট্রেকের পথ মানচিত্র (স্কেল ছড়া)
নেপাল
সান্দাকফু শিখরের পশ্চিম অংশটি প্রদেশের নং -১ এর ইলম জেলার সান্দাকপুর গ্রামীণ পৌরসভায় (নং২ এবং ৪ নং ) অবস্থিত।
এই ট্রেকিং ইলাম বাজার থেকে মাইপোখারি, মাইমাঝুয়া, মাবু, কালা পোখরি, বিখে ভ্যঞ্জন্যাং হয়ে সন্দাকপুরে শেষ হয়। এছাড়াও ইলম বাজার থেকে সুলুবাং, যমুনা, হ্যাঙ্গহ্যাথ (স্পাইনি বাবলার, নীল তিতির প্রভৃতি পাখিদের জন্য বিশেষ), পাইপল, কালীপোখারী, বিখে ভানজ্যাং হয়ে সন্দাকপুরে শেষ হয়। এই ট্রেকিং রুটে যমুনা পর্বতারহীদের জন্য সবচেয়ে মূল্যবান। এই পথে ধাপ পোখারী, ছায়াতার (লাল পান্ডার জন্য পরিচিত) এর মতো অনেক সুন্দর জায়গা ছিল। সেখানে তিনটি জঙ্গল রয়েছে। জঙ্গলগুলি হল - ইলি সমুদয়িক বন, ছোয়াতার সমুদয়িক বন, হ্যাঙ্গেথাম সামুদয়িক বন।
চড়াই
সিঙ্গালিলা জাতীয় উদ্যানের অভ্যন্তরে ট্রেকিংয়ের রুটের চারটি পর্যায় রয়েছে। (১) মানেভঞ্জন (৭০৫৩ ফুট) থেকে মেঘমা (৮৫৩০ ফুট) – ৪ ঘণ্টার ট্রেকিং। পথ গিয়েছে ছবির মতো গ্রাম চিত্রে হয়ে। সময় ও পরিস্থিতি বুঝে অনেক সময়ে চিত্রে থেকেও ট্রেক শুরু করা যায়। (২) মেঘমা থেকে গৈরিবাস (৮৫৯৯ ফুট) –ট্রেকিংয়ের এই পথ গিয়েছে টংলু (১০০৭২ ফুট) ও টুমলিং (৯৫১৪ ফুট) হয়ে। অনেকে শিলিগুড়ি থেকে সরাসরি গাড়িতে ধোতরে হয়ে টংলু বা টুমলিং এসে সেখান থেকে ট্রেকিং শুরু করেন। সিঙ্গালিলা জাতীয় উদ্যানের সীমানাটি এই পথের ধারেই। টুমলিং-এ জাতীয় উদ্যানের একটি চেকপোস্ট আছে। (৩) গৈরিবাস থেকে সান্দাকফু – ৪ ঘণ্টার টানা খাড়াই পথ ধরে পৌঁছতে হয় সান্দাকফুতে। পথে পড়ে কালা পোখরি গ্রাম। (৪) সান্দাকফু-ফালুট (১১৮১১ ফুট) – ট্রেকিং পথে সব চেয়ে আকর্ষণীয় অংশ এটি। ২১ কিমি পথে সব সময়ের সঙ্গী এভারেস্ট আর কাঞ্চনজঙ্ঘা। এই পথে অবশ্য জল-খাবার পাওয়া যায় না। নিজেদের নিয়ে যেতে হয়। ইদানীং সবরকুম গ্রামে কিছু ব্যবস্থা হয়েছে। তবে তা অনিশ্চিত।
১৬২৯
১৬২৯ গ্রেগরীয় বর্ষপঞ্জির একটি সাধারণ বছর।
কম্বোডিয়ার প্রদেশ
কম্বোডিয়া দেশটি ২৫ টি প্রদেশে (ខេត្ត) বিভক্ত৷ রাজধানী নমপেন আক্ষরিকভাবে কোনো প্রদেশ না হলেও তা একটি স্বায়ত্বশাসিত পৌরসভা৷ কিন্তু পৌরসভা হলেও এটির সকল প্রশাসনিক কাজ অপর ২৪টি প্রদেশের মতোই সমতুল্য স্তরে উন্নীত৷
প্রদেশগুলির মধ্যে নমপেনের জনসংখ্যা ও জনঘনত্ব বাকীগুলির তুলনায় সর্বাধিক এবং আয়তনের বিচারে দ্বিতীয় ক্ষুদ্রতম৷ আয়তনের বিচারে সর্ববৃহৎ প্রদেশটি হলো মন্দলগিরি ও ক্ষুদ্রতম প্রদেশ হলো কেপ প্রদেশ৷ কেপ প্রদেশের জনসংখ্যা সর্বনিম্ন আবার মন্দলগিরি প্রদেশের জনঘনত্ব সর্বনিম্ন৷
প্রতিটি প্রদেশ প্রশাসনিকভাবে একজন গভর্নরের দায়িত্বপ্রাপ্ত৷ প্রতি গভর্নর কম্বোডিয়ার প্রধানমন্ত্রীর অনুমোদনে আভ্যন্তরীন মন্ত্রণালয়ের দ্বারা সাধারণের ভোটে নির্বাচিত হন৷
প্রতিটি প্রদেশ জেলাস্তরে (শ্রোক, ស្រុក)/খান (ខណ្ឌ) বিভক্ত৷ নমপেনের জেলাগুলিকেই সাধারণত খান বলা হয়ে থাকে৷ প্রতিটি প্রদেশে ভিন্ন ভিন্ন সংখ্যক জেলা রয়েছে যেমন কেপ প্রদেশে রয়েছে দুটি, আবার বাতদামবাং, প্রিয়েই বেং ও শ্যাম রিয়েপ প্রদেশগুলির প্রতিটিতে রয়েছে ১৪টি করে জেলা৷ প্রতিটি জেলা একাধিক খুম (ឃុំ) বা সঙ্কাত (សង្កាត់)-এ বিভক্ত৷ আবার প্রতিটি খুম বা সঙ্কাত একাধিক গ্রাম বা ফুম (ភូមិ), নিয়ে গঠিত৷ নমপেন রাজধানী অঞ্চলের ক্ষেত্রে গ্রামোপনিবেশ বলতে খুম এর বদলে সঙ্কাত ব্যবহার করা হয়ে থাকে৷
প্রকৃতিতে
জীববৈজ্ঞানিক গবেষণাতে প্রকৃতিতে কথাটি দিয়ে পরীক্ষাগার বা গবেষণাগারের পরিবেশের বাইরে অবস্থিত পরিস্থিতিকে বোঝানো হয়। এর সাথে "জীবদেহের ভেতরে" (পরীক্ষাগারে জীবন্ত প্রাণী বা উদ্ভিদের উপরে করা পরীক্ষা বোঝাতে) এবং "জীবদেহের বাইরে" (বহুকোষী জীবদেহ থেকে পৃথকীকৃত ও ফলনকৃত কোষসমূহের উপরে করা পরীক্ষা বোঝাতে) কথা দুইটির পার্থক্য আছে। ইংরেজি ভাষায় "প্রকৃতিতে" বোঝাতে লাতিন পদবন্ধ "ইন নাতুরা" (In natura) (বিকল্প উচ্চারণ "ইন ন্যাচুরা") ব্যবহার করা হয়।
মুনকার ও নাকির
মুনকার ও নাকির (منكر ونكير) (বাংলা অর্থ "অস্বীকারকারী এবং তিরস্কারকারী") দুজন ফেরেশতার নাম। যার অর্থ অপরিচিত বিকট চেহারাসম্পন্ন। কবরে এসে মৃত ব্যক্তিকে প্রশ্নকারী দুইজন ফেরেশতা যাদের অদ্ভুত চেহারা ও ভীতিপ্রদ অবয়বের কারণে এই রুপ নাম দেয়া হয়েছে। তারা উভয়ই মৃত ব্যক্তির নিকট অপরিচিত।
বর্ননা
মুনকার ও নাকির ফেরেশতাদ্বয় কালো বর্ণের ও নীল চক্ষুবিশিষ্ট হবে। হাদিস এসেছে রাসূল (সাঃ) বলেছেন,
إِذَا قُبِرَ الْمَيِّتُ – أَوْ قَالَ أَحَدُكُمْ أَتَاهُ مَلَكَانِ أَسْوَدَانِ أَزْرَقَانِ يُقَالُ لأَحَدِهِمَا الْمُنْكَرُ وَالآخَرُ النَّكِيرُ
মৃত লোককে বা তোমাদের কাউকে যখন কবরের মধ্যে রাখা হয় তখন কালো বর্ণের এবং নীল চোখ বিশিষ্ট দু’জন ফেরেশতা আসেন তার নিকট। তাদের মধ্যে একজনকে মুনকার এবং অন্যজনকে নাকির বলা হয়। [সুনানে তিরমিযী, হাদিস: ১০৭১]
তারা মৃতকে প্রশ্ন করবেন। যারা সে প্রশ্নের উত্তর দিতে পারবে তারা জান্নাতের নেয়ামত ভোগ করতে থাকবে। আর যারা উত্তর দিতে ব্যর্থ হবে তারা জাহান্নামের শাস্তি ভোগ করতে থাকবে।
কবরে যে সকল প্রশ্ন করবেন
মুসলমানরা বিশ্বাস করে যে, কোনও ব্যক্তি মারা যাওয়ার পরে তার মৃত্যু দেহ জানাজা এবং দাফন শেষ করে কবর দেয়া হয় এবং তার আত্মা বারযাখ নামক একটি যায়গার রাখা হয়। মৃত দেহর জানাজা এবং দাফন শেষ করার পর মুনকার ও নাকির মৃত আত্মাকে কবরে করিয়ে তিনটি প্রশ্ন জিজ্ঞাসা করবেনঃ যারা এই প্রশ্নগুলোর উত্তর দিতে পারবে, তাদের কবরের সঙ্গে জান্নাতের যোগাযোগ স্থাপন করে দেয়া হবে। জান্নাতের হাওয়া এবং সুঘ্রাণ তাদের কবরে আসতে থাকবে। আর যারা কবরের সংক্ষিপ্ত বিচারালয়ের ৩টি প্রশ্নের উত্তর দিতে ব্যর্থ হবে, তারা তাদের কর্ম অনুযায়ী কিয়ামত অনুষ্ঠিত হওয়ার আগ পর্যন্ত শাস্তি ভোগ করতে থাকবে। মুসলমানদের এটা বিশ্বাস রয়েছে যে, জাহান্নামের আগুন বারযাখ থেকে দেখা যায় এবং এর ফলে সৃষ্ট আধ্যাত্মিক যন্ত্রণায় তাদের আত্মা একসময় শুদ্ধ হবে।
সাইন তরঙ্গ
right|thumb|400x400px|বিভিন্ন দশায় সাইন ও কোসাইন তরঙ্গের লেখচিত্র। সাইন তরঙ্গ বা সাইনুসয়েড (Sine wave) হলো এক ধরনের গাণিতিক লেখচিত্র যা সরল পর্যাবৃত্ত দোলগতিকে নির্দেশ করে। লেখচিত্রটি সাইন অপেক্ষকের বা ফাংশনের লেখ হওয়ায় এই তরঙ্গের নাম সাইন দেওয়া হয়েছে। এর ব্যবহার দেখা যায় বিশুদ্ধ ও ফলিত গণিতে, পদার্থবিদ্যায়, কারিগরি বিদ্যায় এবং আরও অন্যান্য ক্ষেত্রে। এর সবচেয়ে সাধারণ রূপটি দেখা যায় সময়ের (t) অপেক্ষক হিসেবে: এখানে f তরঙ্গের কম্পাঙ্ক, \varphi তরঙ্গের দশা এবং \omega তরঙ্গের কৌণিক বেগ নির্দেশ করে।
কোভিড-১৯ এ বাংলাদেশে শিশুর উপর প্রভাব
বাংলাদেশে কোভিড-১৯ এ শিশু মারাত্মক ঝুঁকির মধ্যে রয়েছে। উচ্চ বিত্ত থেকে নিম্নবিত্ত সব পরিবারে শিশুরা শারীরিক ও মানসিকভাবে চাপের মধ্যে আছে।
পারিবারিক সহিংসতার শিকার শিশু
কোভিড-১৯ এর কারণে অনেক পরিবারে সহিংসতা দেখা দিয়েছে। স্বামী-স্ত্রীর দ্বন্দ্ব শিশুর জীবনে প্রভাব ফেলে। কোভিড-১৯ মহামারীতে শিশু ও নারীদের বিরুদ্ধে লিঙ্গভিত্তিক সহিংসতাকে তরান্বিত করেছে। এই মহামারী পারিবারিক সহিংসতাকে বাড়িয়ে দিয়েছে বহু গুণে। বাল্যবিবাহ হয়েছে অনেকের। ২০২০ সালের মার্চ, এপ্রিল ও মে মাসে ১৪টি জাতীয় দৈনিকে প্রকাশিত সংবাদ পর্যালোচনা করে বাংলাদেশ মহিলা পরিষদ জানিয়েছে, এই তিন মাসে দেশে ২১৩ জন শিশু সহিংসতার শিকার হয়েছেন এবং ধর্ষিত হয়েছেন ১১৬ জন শিশু। এভাবে ২০২০ সালের মে মাসে মানুষের জন্য ফাউন্ডেশন (এমজেএফ) তার কর্মএলাকার মোট ৫৩,৩৪০ জন নারী ও শিশুর সাথে ফোনে কথা বলে তথ্য সংগ্রহ করে বলে। এদের মধ্যে ১৫,৯০৬ জন শিশু কথা বলে। শিশুদের সবাই কিশোর কিশোরী। জানা যায় ১৩১৯ জন শিশু সহিংসতার শিকার হয়েছে। শুধু মে মাসে ২১৭১ জন শিশুর মধ্যে ১৬২১ জন শিশু পারিবারিক নির্যাতনের শিকার হয়েছে। এছাড়া বাল্যবিয়ে, কাজের জায়গায় সহিংসতা, অপহরণ, হত্যা, ধর্ষণ ও যৌন হয়রানির চেষ্টার শিকার হয়েছে। নির্যাতিত শিশুদের মধ্যে ১৪৭৭ জন মেয়ে ও ৬৯৪ জন ছেলে। মেয়ে শিশুদের মধ্যে ১০১৩ জন পারিবারিক সহিংসতার শিকার হয়েছে, ১৭০ জনের বাল্যবিয়ে হয়েছে, ২৩৩ টি বাল্যবিয়ে থামানো গেছে, ১৯ জন শিশুকে ধর্ষণ করা হয়েছে, ১৮ জনকে ধর্ষণের চেষ্টা করা হয়েছে, ২১ জন অপহরণ হয়েছে, ১৯ জন শিশুকে হত্যা করা হয়েছে এবং ত্রাণ আনতে গিয়ে ৩ জন মেয়ে যৌন হয়রানির শিকার হয়েছে।
অনলাইন ক্লাসে শিশু
কোভিড-১৯ এর কারণে সরকার অনলাইনে ক্লাস করার জন্য শিক্ষা প্রতিষ্ঠানগুলোকে নির্দেশ দিয়েছে। এতে শিশুরা কতটুকু শিখতে পেরেছে তা মূল্যায়ন করলে ফলাফল পাওয়া যাবে। এই অনলাইন শিক্ষাব্যবস্থার আওতায় শিশুদের বেশিরভাগ সময় স্মার্টফোন বা ল্যাপটপ বা কম্পিউটারের সামনে কাটাতে হয়েছে। কিন্তু মোবাইল ও কম্পিউটারের স্ক্রিন ও হেডফোন ব্রেন ও চোখের যে ক্ষতি করেছে তা কীভাবে ঠিক হবে? এতে শিশুরা মায়োপিয়ায় আক্রান্ত হয় এবং দৃষ্টি শক্তিতে তা প্রভাব ফেলে। এটার পাশাপাশি বিভিন্ন অশ্লীল ভিডিও দেখে নৈতিকতা নষ্ট করে। ভিডিও গেম খেলে মেজাস করে খিটখিটে। সেটা থেকে শিশুরা সহজে ভালো হতে পারে না।
কোভিড-১৯ এ দরিদ্র পরিবারে শিশু
লকডাউনের কারণে দরিদ্র পরিবারের বাবা-মা কাজ না পেয়ে অভ্যুক্ত থাকে, শিশুরাও অভ্যুক্ত থাকে। আন্তর্জাতিক সংস্থা সেভ দা চিলড্রেনের প্রকাশিত এক প্রতিবেদনে দেখা যায় ৬৪ শতাংশ শিশুর পরিবার কঠিন খাদ্য সংকটে রয়েছে। খুব ছোট পরিসরে জরিপটি করা হলেও এ থেকে কিছু ধারণা পাওয়া যায়। আর তা হলো দরিদ্র পরিবারগুলো অর্থনৈতিক কর্মকাণ্ডে মারাত্মক ক্ষতির মধ্যে রয়েছে। বেকারত্ব, দারিদ্র্য, ক্ষুধা যেন বিষফোর উপসর্গ। খাদ্য সংকটের কারণে শিশুরা অপুষ্টিতে ভুগে। শিশুর পুষ্টির অভাব হলে তার রোগ প্রতিরোধ ক্ষমতা কমে যায়। অসুখ-বিসুখ লেগেই থাকে, স্নায়ুরোগে ভুগে, ওজন কমে যায়। এছাড়াও ঘরে বসে থেকে শিশুরা একাকীত্বে ভুগে। শিশুর বুদ্ধির বিকাশ বাধাগ্রস্ত করে। শিশুর হাঁটা, কথা বলা, দৌঁড়ানো, ছবি আঁকা, নাচ ইত্যাদি করতে পারে না। শিশুর আচরণগত পরিবর্তন, বিষণ্নতা, মানসিক ট্রমা হতে পারে। বাবা-মায়ের মানসিক চাপের প্রভাব শিশুদের দেহ ও মনে পড়ে। যার ব্যাখ্যা হয়তো শিশু সরল মন বুঝতে পারে না। এতে বাবা-মায়ের উপর তার ক্ষোভ তৈরি হতে পারে, তাদের সাথে সম্পর্ক ক্ষতিগ্রস্ত হতে পারে, শিশুদের উপর যৌন নির্যাতন বেড়ে যেতে পারে এবং দরিদ্র পরিবারের শিশুরা নানা অপরাধমূলক কর্মকাণ্ডের সংস্পর্শে আসতে পারে। সবমিলিয়ে শিশুদের মনে নিশ্চিতভাবেই দীর্ঘমেয়াদি একটা ট্রমা থেকে যাবে। দেশব্যাপী ৩৯৯৭ জন ছাত্রছাত্রীর মধ্যে চালানো এক গবেষণায় উঠে এসেছে শতকরা ৫২.৮৭ ভাগের মধ্যে বিষণ্নতার উপসর্গ এবং শতকরা ৪০.৯১ ভাগের মধ্যে দূর্ঘটনা পরবর্তী মানসিক বৈকল্যের উপসর্গ রয়েছে। আঠার থেকে ২৮ বছর বয়সী ৩৩৩১ জন শিক্ষার্থীর মধ্যে চালানো আরেক জরিপে দেখা গেছে, শতকরা ১২.৮ ভাগের মধ্যে আত্মহত্যার প্রবণতা রয়েছে। এ পরিস্থিতি চলতে থাকলে দিন দিন শিশু সমাজ ধ্বংস হবে। ইউনিসেফের শিশু সুরক্ষা কর্মকর্তা শাবনাজ জাহেরিন বলছেন, “ক্ষুধা, অপুষ্টি ও একাকীত্ব ছাড়াও শিশুরা ঝুঁকির মুখে পড়বে আরো নানা ভাবে।”
বিবাহবিচ্ছেদে শিশু
করোনার সময়ে বিবাহবিচ্ছেদের হারও বেড়ে গেছে। বাংলাদেশ পরিসংখ্যান ব্যুরোর (বিবিএস) তথ্য অনুযায়ী, ২০১৮ সালের তুলনায় ২০১৯ সালে ১৭ শতাংশ বিবাহবিচ্ছেদ বেড়েছে। মহামারিকালে এ সংখ্যা আরো বেড়েছে বলে সংশ্লিষ্ট ব্যক্তিরা আশঙ্কা করছেন। ২০২০ সালে রাজধানীর দুই সিটি করপোরেশনে ১২ হাজার ৫১৩টি তালাকের ঘটনা ঘটেছে। এর মধ্যে ৮ হাজার ৪৮১টি আবেদন করেছে নারী, বাকি ৪ হাজার ৩২টি বিচ্ছেদ চেয়েছে পুরুষ। স্বামী-স্ত্রীর মাঝে বিচ্ছেদ শিশুদের জীবনে বেশি প্রভাব পড়ে। তারা মারমুখী, নেশাগ্রস্থ, বখাটে হয়।
শিশুর জীবন উন্নয়নে পরামর্শ
এহেন পরিস্থি থেকে শিশুকে রক্ষার জন্য সর্বপ্রথম বাবা-মাকে সক্রিয় ভূমিকা রাখতে হবে। তাদের মধ্যে দ্বন্দ্ব-সংঘাত দুর করতে হবে। তাদের মনের যত্ন নিতে হবে। শিশুকে বুঝাতে হবে তার বাবা-মা তাকে অনেক ভালোবাসে। সর্বজনীন শিশু সুবিধার জন্য সমাজকে এগিয়ে আসতে হবে। শিশুরা যাতে সার্বক্ষণিক মোবাইল-কম্পিউটারে না থাকে সে দিকে নজর রাখতে হবে। দরিদ্র পরিবারগুলোর উপার্জন ক্ষেত্র সহজ করা যাতে পরিবারগুলোকে পারিবারিক উপার্জন বৃদ্ধিতে সহায়তা করতে শিশুদের অবলম্বন করতে না হয়। শিশুশ্রমকে প্রভাবিত করে এমন ক্ষতিকারক লৈঙ্গিক রীতিনীতি এবং বৈষম্যের অবসান ঘটাতে হবে। খেয়াল রাখতে হবে “সুস্থ শিশু সুস্থ দেশ তাতেই সোনার বাংলাদেশ।”
সি. অব্রে স্মিথ
স্যার চার্লস অব্রে স্মিথ, সিবিই (C. Aubrey Smith; জন্ম: ২১ জুলাই, ১৮৬৩ - মৃত্যু: ২০ ডিসেম্বর, ১৯৪৮) লন্ডনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথমশ্রেণীর ক্রিকেটে সাসেক্স, কেমব্রিজ, এমসিসি ও ট্রান্সভালের প্রতিনিধিত্ব করেছেন। দলে তিনি মূলতঃ ডানহাতি ফাস্ট-বোলার ছিলেন। এছাড়াও নিচেরসারিতে কার্যকরী ডানহাতি ব্যাটসম্যানের দায়িত্ব পালন করতেন তিনি।
প্রারম্ভিক জীবন
ইংল্যান্ডের লন্ডনে জন্মগ্রহণকারী স্মিথ বিশিষ্ট চিকিৎসক চার্লস জন স্মিথ ও সারাহ অ্যান দম্পতির সন্তানরূপে জন্মগ্রহণ করেন। তার বোন বেরিল ফাবেরকে কসমো হ্যামিল্টনের সাথে পরিণয়সূত্রে আবদ্ধ করানো হয়েছিল।
চার্টারহাউজ স্কুলে অধ্যয়ন করেন স্মিথ। এরপর কেমব্রিজের সেন্ট জোন্স কলেজে পড়াশোনা করেন। ১৮৮৮-৮৯ অর্থবছরে দক্ষিণ আফ্রিকায় স্বর্ণের আকর্ষণে বসতি স্থাপন করেন। এ সময়ে সর্দি জ্বরে আক্রান্ত হন। ভুলক্রমে তাকে চিকিৎসকেরা মৃত ঘোষণা করেছিলেন। ১৮৯৬সালে ইসাবেলা নাম্নী এক রমণীর পাণিগ্রহণ করেন তিনি।
খেলোয়াড়ী জীবন
ক্রিকেটার হিসেবে স্মিথ মূলতঃ ডানহাতে ফাস্ট-বোলিং করতেন ও নিচেরসারিতে ডানহাতে কার্যকরী ব্যাটসম্যানের দায়িত্বে থাকতেন। এছাড়াও সুদক্ষ ফিল্ডার হিসেবেও সুনাম ছিল তার। বিশ্বের অন্যতম শীর্ষস্থানীয় বোলাররূপে তার সবিশেষ পরিচিতি ছিল। বোলিং করার সময় অদ্ভুতভাবে বাঁকানো দৌড়ের জন্য ডিপ মিড-অফ এলাকা থেকে শুরু করতেন। ফলশ্রুতিতে 'রাউন্ড দ্য কর্নার স্মিথ' ডাকনামে পরিচিতি লাভ করেন অব্রে স্মিথ।
ইংল্যান্ডের পক্ষে একটিমাত্র টেস্টে অংশগ্রহণ করলেও অধিনায়কের দায়িত্বে ছিলেন। ঐ টেস্টটিতে ইংল্যান্ড জয়লাভ করেছিল। ১৮৮৮-৮৯ মৌসুমে পোর্ট এলিজাবেথে অনুষ্ঠিত টেস্টের প্রথম ইনিংসে স্বাগতিক দক্ষিণ আফ্রিকার বিপক্ষে উনিশ রান দিয়ে পাঁচ উইকেট দখল করেছিলেন। ইংরেজ দলে ঐ সময়ের সেরা খেলোয়াড়দের অন্তর্ভুক্তি ছিল না ও কেউ জানতো না যে খেলাটি আনুষ্ঠানিকভাবে টেস্টখেলা হিসেবে গণ্য হবে।
চলচ্চিত্রে অংশগ্রহণ
শীর্ষস্থানীয় অভিনেত্রী গ্রেটা গার্বো, এলিজাবেথ টেলর ও ভিভিয়েন লেই এবং অভিনেতা ক্লার্ক গ্যাবল, লরেন্স অলিভিয়ের, রোনাল্ড কোলম্যান, মরিস চেভালিয়ের ও গ্যারি কুপারের সাথে কাজ করেছেন।
টারজান ধারাবাহিক চলচ্চিত্রের প্রথমটি ১৯৩২ সালের টারজান দি অ্যাপ ম্যানে জনি ওয়াইজমুলারের সাথে অভিনয় করেন। তিনি মরিন ওসালিভানের পিতার চরিত্রে ছিলেন।
স্মিথ খেলতে ভালোবাসতেন। তার ভাষায় হলিউড ইংরেজদের আবাসস্থল। ঘন ভ্রু, গোলাকৃতি আঁখি, হাতল আকৃতির গোঁফ ও ৬ ফুট ৪ ইঞ্চির দীর্ঘদেহ হলিউডের সর্বাপেক্ষা পরিচিত মুখের মর্যাদা এনে দেয়।
হলিউড ক্রিকেট ক্লাব
১৯৩২ সালে হলিউড ক্রিকেট ক্লাব প্রতিষ্ঠা করেন তিনি। ইংল্যান্ড থেকে ঘাস এনে পিচ তৈরি করেন। স্বদেশী ডেভিড নিভেন, লরেন্স অলিভার, নাইজেল ব্রুস, লেসলি হাওয়ার্ড ও বরিস কারলফসহ স্থানীয় মার্কিন খেলোয়াড়দেরকে ক্লাবের সদস্য করেন। তন্মধ্যে নাইজেল ব্রুসকে অধিনায়কের দায়িত্বে রাখা হয়েছিল।
স্মিথ স্বদেশীদেরকে নিয়মিত হলিউড ক্রিকেট ক্লাবে হাজিরা দিতে উদ্বুদ্ধ করতেন। ব্যতিক্রম ঘটলে তার অসন্তুষ্টির কবলে পড়তে হতো। উগ্র জাতীয়তাবাদী স্মিথ ১৯৩৯ সালে দ্বিতীয় বিশ্বযুদ্ধ চলাকালে যুদ্ধে অনাগ্রহী উপযুক্ত অভিনেতাদের বিপক্ষে সমালোচনায় মুখরিত থাকতেন।
সম্মাননা
হলিউড ওয়াক অব ফেমের অন্যকম তারকা ছিলেন তিনি। ফ্রন্টিয়ার্সম্যান লেজিওনে স্মিথ কর্মকর্তার দায়িত্ব পালন করেন। ১৯৩৮ সালে ব্রিটিশ এম্পায়ার কমান্ডার অর্ডার সিবিই পদবী লাভ করেন। অ্যাংলো-আমেরিকান মৈত্রীতে অবদানের স্বীকৃতিস্বরূপ ১৯৪৪ সালে রাজা ষষ্ঠ এডওয়ার্ড কর্তৃক নাইট পদবীপ্রাপ্ত হন।
দেহাবসান
৮৫ বছর বয়সে ফুসফুস প্রদাহজনিত রোগে আক্রান্ত হয়ে ১৯৪৮ সালে তার দেহাবসান ঘটে। সমাহিত করার নয় মাস পর তার ইচ্ছে অনুযায়ী নিজদেশ যুক্তরাজ্যে তার ভস্ম নিয়ে যাওয়া হয়। সাসেক্সের হোভের সেন্ট লিওনার্ডস সমাধিক্ষেত্রে মায়ের সাথে রাখা হয়।
আবুল বাসার আকন্দ
আবুল বাসার আকন্দ বাংলাদেশ জাতীয়তাবাদী দলের একজন রাজনীতিবিদ, মুক্তিযোদ্ধা এবং আইননজীবী। ময়মনসিংহ-২ (ফুলপুর-তারাকান্দা) আসনের সাবেক সাংসদ। তিনি ফেব্রুয়ারি ১৯৯৬ সালের জাতীয় সংসদ নির্বাচনে বিএনপির হয়ে সংসদ সদস্য নির্বাচিত হয়ে ছিলেন।
জিরোফিলিয়া
জিরোফিলিয়া একটি কল্পসাহিত্য-ভিত্তিক রোম্যান্টিক কমেডি চলচ্চিত্র। ছবিটি পরিচালনা করেন অ্যাকাডেমি অফ মোশন পিকচার্স’ স্টুডেন্ট অ্যাকাডেমি পুরস্কার জয়ী পরিচালক মার্টিন কারল্যান্ড এবং প্রযোজনা করে মাইক্রোঅ্যাঞ্জেলো এন্টারটেইনমেন্ট। এই ছবি এমন এক যুবকের কাহিনি যে যৌন-উত্তেজনার সময় নিজের লিঙ্গপরিবর্তন করার জিনগত ক্ষমতার কথা জানতে পারে।
আবুল বাসার আকন্দ
জন্ম ও প্রাথমিক জীবন
এ্যাডভোকেট আবুল বাসার আকন্দ ময়মনসিংহ জেলার ফুলপুর উপজেলায় জন্মগ্রহণ করেন।
রাজনৈতিক ও কর্মজীবন
আবুল বাসার আকন্দ বাংলাদেশ জাতীয়তাবাদী দলের নেতা। তিনি ময়মনসিংহ জেলা উত্তর বিএনপি'র যুগ্ম আহবায়ক ফুলপুর উপজেলা সাবেক চেয়ারম্যান। তিনি একজন মুক্তিযোদ্ধা ও আইননজীবী। তিনি ফেব্রুয়ারি ১৯৯৬ সালের জাতীয় সংসদ নির্বাচনে ময়মনসিংহ-২ (ফুলপুর-তারাকান্দা) আসন থেকে বিএনপির হয়ে সংসদ সদস্য নির্বাচিত হয়ে ছিলেন।
জিরোফিলিয়া
কাহিনি-সংক্ষেপ
লুক তার প্রিয় বন্ধু কিনানকে (ডাস্টিন সিভে) তার এই আংশিক লিঙ্গপরিবর্তনের কথা জানায়। কিনান ডক্টর সিডনি ক্যাচাডোরিয়ানের (জিনা বেলম্যান) সঙ্গে যোগাযোগ করে। সিডনি লুককে পুরোপুরি লিঙ্গ পরিবর্তন করতে রাজি করায়। লুক হস্তমৈথুনের মাধ্যমে তার পরিবর্তন সম্পূর্ণ করে এবং "লুকা"-এ পরিণত হয়। কিন্তু পুনরায় তার আগের লিঙ্গে ফিরে আসার জন্য অর্গ্যাজমে করতে অসমর্থ হয়; এমনকি কিনানের বান্ধবী জেনিনের (অ্যালিসন ফল্যান্ড) সাহায্যেও নয়। কিন্তু মিশেলের সুদর্শন ভাই ম্যাক্স (কাইল স্ক্‌মিড) যখন "লুকের কাজিন"-এর (অর্থাৎ, লিঙ্গপরিবর্তিত লুক) সঙ্গে ফ্লার্ট করতে শুরু করে তখন লুক যৌনউত্তেজনা বোধ করে এবং এবং সে আগের লিঙ্গে ফিরে আসে।
লুক তার এই লিঙ্গ পরিবর্তনের ব্যাপারে বেশ ঘাবড়ে যায়। নিজের যৌন অভিমুখিতার ব্যাপারে তার প্রশ্ন জাগে। সে সিডনির কাছে সাহায্য চাইতে আসে। সিডনি তাকে বলে যে একজন জিরোফিলিয়া "এ-মরফিক" হতে পারে এবং তার ক্রমঘটমান লিঙ্গপরিবর্তন বন্ধ করতে পারে। তার জন্য শুধু তাকে অপর একজন জিরোফিলিয়াকের সঙ্গে যৌনসংগম করতে হবে...অর্থাৎ, সিডনির মতো কারোর সঙ্গে। লুক রাজি হয়ে যায়। কিন্তু পরে সে আবিষ্কার করে যে সিডনি তাকে পুরো সত্যি কথা বলেনি। একজন এ-মরফিক জিরোফিলিয়াকও অন্য কোনো জিরোফিলিয়াকের সঙ্গে যৌনসংগম করে আবার তার লিঙ্গ পরিবর্তন করতে পারে। সিডনি শুধু নিজেকে পুরুষে পরিণত করার জন্য লুককে ব্যবহার করেছে। আর লুকও আবার লুকা নামের মেয়েটিতে পরিণত হয়েছে।
হাস্যকর টেনশন সৃষ্টি হয় যখন লুক মিশেলকে দূরে রাখার চেষ্টা করে; যখন নিজের বোনের ব্যাপারে ম্যাক্সের অতিরক্ষক মনোভাব প্রকাশ পায়; যখন অনিচ্ছার সাথে লুকা ম্যাক্সের ভালবাসাকে ফিরিয়ে দেয়; বা যখন লুক সংশয়াবদ্ধ মনে ম্যাক্সের উপর রেগে যায়। মিশেল যখন আবিষ্কার করে যে লুক সিডনির সঙ্গে যৌনসংগমে মিলিত হয়েছে, তখন সে নিজেকে প্রতারিত ভাবে। মিশেলকে খুঁজতে গিয়ে লুকা ম্যাক্সকে খুঁজে পায়। ম্যাক্সকে সে জানায় যে মিশেলকে সে কতটা ভালবাসে এবং তাকে প্রতারিত করে সে কতটা দুঃখ পেয়েছে। লুকার এই ক্ষমা চাওয়ায় ম্যাক্সের মন গলে এবং সে প্রকাশ করে যে সেই আসলে মিশেল। তারপর তারা প্রেমে পড়ে যায় এবং বার বার যৌনসংগম করতে থাকে; এবং কখনও লুকা ও ম্যাক্স আবার কখনও লুক ও মিশেল হয়ে বাকি জীবন সুখে কাটিয়ে দেয়।
মুক্তি
উত্তর আমেরিকায় ছবিটি মুক্তি পায় ১৩ অক্টোবর, ২০০৬। ২০০৭ সালে ফেব্রুয়ারি মাসে এটি আন্তর্জাতিক স্তরে কেবলে ও ডিভিডি আকারে প্রকাশ পায়। এই ছবির চিত্রনাট্য দ্য ইন্টারন্যাশানাল মুভি স্ক্রিনপ্লে ডেটাবেসে (http://www.imsdb.com) পাওয়া যায়।
হেতাফে ফুটবল ক্লাব
হেতাফে ক্লাব দে ফুটবল (সাধারণত হেতাফে ফুটবল ক্লাব এবং শুধুমাত্র হেতাফে নামে পরিচিত) হচ্ছে হেতাফে ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৮৩ সালের ৮ই জুলাই তারিখে প্রতিষ্ঠিত হয়েছে। হেতাফে তাদের সকল হোম ম্যাচ হেতাফের কলিসিয়াম আলফোনসো পেরেজে খেলে থাকে; যার ধারণক্ষমতা হচ্ছে ১৭,৩৯৩। বর্তমানে এই ক্লাবের ম্যানেজারের দায়িত্ব পালন করছেন হোসে বোরদালাস এবং সভাপতির দায়িত্ব পালন করছেন আনহেল তোরেস সানচেজ। টোগান রক্ষণভাগের খেলোয়াড় দিয়েনে দাকোনাম এই ক্লাবের অধিনায়কের দায়িত্ব পালন করছেন।
হাপরখালী নদী
হাপরখালী নদী বাংলাদেশের দক্ষিণ-পশ্চিমাঞ্চলের সাতক্ষীরা, যশোর ও  খুলনা জেলার একটি নদী।  নদীটির দৈর্ঘ্য ৪৯ কিলোমিটার, গড় প্রস্থ ২৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাপরখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০০।
প্রবাহ
হাপরখালী নদীটি সাতক্ষীরা জেলার কলারোয়া উপজেলার দিয়ারা ইউনিয়ন এলাকায় প্রবহমান কপোতাক্ষ নদ হতে উৎপত্তি লাভ করেছে। অতঃপর এই নদীর খুলনা জেলার ডুমুরিয়া উপজেলার খরনিয়া ইউনিয়ন পর্যন্ত প্রবাহিত হয়ে তেলিগঙ্গা-ঘেংরাইল নদীতে নিপতিত হয়েছে। নদীটির উজানের দিকের অনেকটা অংশ সম্পূর্ণ শুকিয়ে গেছে, ভাটির দিকে সীমিত পরিসরে নৌযান চলাচল করতে দেখা যায়। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত।
হারনাম কৌর
হারনাম কৌর (জন্ম ২৯ নভেম্বর ১৯৯০ ) একজন ব্রিটিশ সোশ্যাল মিডিয়া ব্যক্তিত্ব, প্রসবোত্তর কোচ, জীবন প্রশিক্ষক এবং প্রেরণাদায়ক বক্তা।
জীবনের প্রথমার্ধ
কৌর ২৯ নভেম্বর ১৯৯০ সালে স্লোতে জন্মগ্রহণ করেছিলেন এমন ঘরে যাকে তিনি "একটি ঐতিহ্যবাহী পাঞ্জাবি পরিবার" হিসাবে বর্ণনা করেছেন। ১২ বছর বয়সে, কৌরের পলিসিস্টিক ডিম্বাশয় সিন্ড্রোম (পিসিওএস) ধরা পরে, যা মহিলাদের মধ্যে উন্নত এন্ড্রোজেন (পুরুষ হরমোন) এর কারণে হয়। পিসিওএস-এর অন্যতম উপসর্গ হল হিরসুটিজম বা মুখে বা শরীরে অতিরিক্ত চুল গজাতে পারে। কৌর তার অবস্থার ফলে পুরো দাড়ি বাড়াতে সক্ষম। যদিও কৌর ক্রমাগত ধমকের কারণে তার মুখের লোম মুছে ফেলার চেষ্টা করেছিলেন, তিনি তার অপ্রচলিত চেহারাকে আলিঙ্গন করতে পেরেছেন এবং শরীরের ইতিবাচক আন্দোলনের একজন মুখপাত্র হয়ে উঠেছেন। রক এন রোল ব্রাইডের সাথে একটি সাক্ষাত্কারে, কৌর তার দাড়ি রাখার সিদ্ধান্তের প্রতি সমর্থন করেছেন: "আমি আমার দাড়ি রাখার সিদ্ধান্ত নিয়েছি এবং একজন মহিলার দেখতে কেমন হওয়া উচিত সে সম্পর্কে সমাজের প্রত্যাশার বিরুদ্ধে এগিয়ে যাওয়ার সিদ্ধান্ত নিয়েছি৷ আজ আমি আত্মহত্যা করছি না এবং আমি নিজের ক্ষতি করি না। আজ আমি একজন তরুণী সুন্দরী দাড়িওয়ালা নারী হিসেবে জীবনযাপনে সুখী। আমি বুঝতে পেরেছি যে এই দেহটি আমার, আমি এর মালিক, আমার বেঁচে থাকার মতো অন্য কোনও দেহ নেই, তাই আমি এটিকে নিঃশর্তভাবে ভালবাসতে পারি।"
সুইডেনের ইতিহাস
থাম্ব|300x300পিক্সেল|হোম্যানের স্ক্যান্ডিনেভিয়ান পেনিনসুলা এবং ফেনোস্কান্ডিয়ার মানচিত্র তাদের পার্শ্ববর্তী অঞ্চলগুলির সাথে: উত্তর জার্মানি, উত্তর পোল্যান্ড, বাল্টিক অঞ্চল, লিভোনিয়া, বেলারুশ এবং উত্তর-পশ্চিম রাশিয়ার কিছু অংশ। জোহান ব্যাপটিস্ট হোমান (১৬৬৪-১৭২৪) ছিলেন একজন জার্মান ভূগোলবিদ ও মানচিত্রবিদ; মানচিত্রটি ১৭৩০ সালের দিকে রচিত হয়েছিল। সুইডেনের ইতিহাসটি উত্তর মেরুর ক্যাপসের গলে যাওয়ার সময় পর্যন্ত জানা যায়। খ্রিস্টপূর্ব ১২,০০০ সাল থেকে শুরু করে, মানুষ এই অঞ্চলে বসতি স্থাপন করেছে। খ্রিস্টপূর্ব ৮,০০০ থেকে খ্রিস্টপূর্ব ৬,০০০ এর মধ্যে প্রস্তর যুগ জুড়ে, প্রাথমিক বাসিন্দারা বেঁচে থাকার উপায় হিসাবে শিকার, সংগ্রহ এবং মাছ ধরার সরঞ্জাম ও অস্ত্র তৈরির জন্য পাথর-কারুকর্মের পদ্ধতি ব্যবহার করতেন।
১০০০ খ্রিস্টাব্দের আগে সুইডেন সম্পর্কে লিখিত উত্সগুলো বিরল এবং সংক্ষিপ্ত, সাধারণত বাইরের লোকেরা লিখে থাকেন। চতুর্দশ শতাব্দী এর আগ পর্যন্ত সুইডেনে ঐতিহাসিক গ্রন্থগুলো তৈরি করা হয়নি। সুতরাং এটি সাধারণত গৃহীত হয় যে সুইডিশ রেকর্ডকৃত ইতিহাস একাদশ শতাব্দীর কাছাকাছি থেকে শুরু হয়।
আধুনিক সুইডিশ রাষ্ট্রটি দীর্ঘদিন একীকরণের মাধ্যমে গঠিত হয়েছিল। এটি কখন সম্পূর্ণ বিবেচনা করা যেতে পারে তার জন্য ঐতিহাসিকরা বিভিন্ন স্ট্যান্ডার্ড নির্ধারণ করেছেন,যেমন ৬ষ্ঠ থেকে ১৬শ শতাব্দীর তারিখগুলো। কিছু সাধারণ আইন ১৩ শ শতাব্দীর দ্বিতীয়ার্ধ থেকে উপস্থিত ছিল। এই সময়ে সুইডেন বর্তমানে দেশের দক্ষিণাঞ্চল (স্ক্যানিয়া, ব্লকিনেঞ্জ, হল্যান্ড এবং বোহস্লান বাদে) পাশাপাশি আধুনিক ফিনল্যান্ডের কিছু অংশ নিয়ে গঠিত ছিল। পরবর্তী শতাব্দীগুলোতে, সুইডেনের প্রভাব উত্তর এবং পূর্বের দিকে প্রসারিত হয়।
চতুর্দশ শতাব্দীর শেষের দিকে, সুইডেন ক্রমশ ডেনমার্ক এবং নরওয়ের সাথে জড়িত হয়ে উঠছিল, শেষ পর্যন্ত তিনজনই কালমার ইউনিয়নে একত্রিত হয়েছিল। পরবর্তী শতাব্দীতে একের পর এক বিদ্রোহ সুইডেনের সম্পর্ককে দুর্বল করে দেয় এমনকি কখনও কখনও পৃথক সুইডিশ রাজার নির্বাচনও করেছিল। ১৫২০ সালে স্টকহোম ব্লাডবাথের পরে লড়াইটি একটি শীর্ষে পৌঁছেছিল যে ডেনমার্কের রাজা দ্বিতীয় খ্রিস্টান দ্বারা প্রচারিত অভিযুক্ত ধর্মবিরোধীদের একটি গণ ফাঁসি কার্যকর করা হয়েছিল। সুইডেনের রাজসভার গুরুত্বপূর্ণ শক্তিশালী সদস্যদের অনুপস্থিতিতে গুস্তভ ভাসা নতুন বিদ্রোহ উত্থাপন করতে সক্ষম হন এবং শেষ পর্যন্ত ১৫২৩ সালে রাজা হিসাবে তাকে অভিষেক করা হয়। তাঁর রাজত্ব স্থায়ী হয় এবং কালমার ইউনিয়নে সুইডেনের অংশগ্রহণের সমাপ্তি চিহ্নিত করে।
গুস্তাভ ভাসা প্রোটেস্ট্যান্ট প্রচারকদের আরও উত্সাহিত করেছিলেন, অবশেষে প্যাপাসিটি ভেঙে সুইডেনে লুথেরান গির্জা প্রতিষ্ঠা করেছিলেন, ক্যাথলিক চার্চের সম্পত্তি এবং সম্পদ দখল করেছিলেন।
সপ্তদশ শতাব্দীতে, ডেনমার্ক-নরওয়ে, রাশিয়া এবং পোলিশ-লিথুয়ানিয়ান কমনওয়েলথের বিরুদ্ধে যুদ্ধের পরে, বাল্টিক অঞ্চলটির সরাসরি নিয়ন্ত্রণ নিয়ে সুইডেন একটি মহান শক্তি হিসাবে আবির্ভূত হয়েছিল। তিরিশ বছরের যুদ্ধে সুইডেনের ভূমিকা ইউরোপের ক্ষমতার রাজনৈতিক এবং ধর্মীয় ভারসাম্য নির্ধারণ করে। আধুনিক বাল্টিক রাজ্যগুলো, উত্তর জার্মানি এবং বেশ কয়েকটি অঞ্চলে সুইডেন রাষ্ট্রটি প্রসারিত হয়েছে যা আজ পর্যন্তও রাষ্ট্রটির অংশ।
শিল্প, স্থাপত্য, বিজ্ঞান এবং শিক্ষার ক্ষেত্রে সুইডেন সেদিনের আলোকিত যুগে যোগদান করেছিল। ১৫৭০ থেকে ১৮০০ এর মধ্যে, সুইডেনে দুইবার নগরায়ন ঘটেছিল। সুইডেন ১৮০৮-১৮০৯ একটি যুদ্ধে রাশিয়ার কাছে হেরে ফিনল্যান্ডের ক্ষমতা হারায়।